ТЕХНИЧЕСКА СПЕЦИФИКАЦИЯ

І. УСЛОВИЯ ЗА ИЗПЪЛНЕНИЕ НА ПОРЪЧКАТА

1. Срок на изпълнение: Доставката /зареждането/ с горива на автомобилите на РЦТХ- Плевен чрез карти за безналично разплащане за период от 12 месеца, считано от 01.01.2016 г. до 31.12.2016 г. .

2. Обем и количество:  Моторните превозни средства ще бъдат зареждани с Дизелово гориво и Бензин А95H. Количество на горивото: Дизелово гориво  – около 20 000 л., Бензин А95H – около 2 000 л. .

2.1. Количеството е прогнозно и Възложителят не се задължава да го закупи в пълен обем, а в зависимост от потребностите си и финансовата си обезпеченост.

2.2. Прогнозна стойност на процедурата: не повече от 66 000 лв. без ДДС.

3. Място на изпълнение на поръчката – бензиностанциите на Изпълнителя. Участниците трябва да разполагат с обекти на територията на цялата страна (републиканската пътна мрежа). 

4. Бензиностанциите да са снабдени с апарати за безналично плащане. Зареждането на горивата да става посредством кредитни, ПИН или друг вид карти за безналично разплащане за всяко МПС. 

4.1. Изпълнителят да осигури 24 часа в денонощието зареждане с гориво на всички свои бензиностанции;

4.2. Изпълнителят да представи списък на бензиностанциите, снабдени с терминални устройства за безналично плащане, разположени в страната с посочен адрес и работно време.

5. При закупуване на нови автомобили от РЦТХ се издават допълнителни електронни карти.

6. Картите за гориво да бъдат издадени на регистрационните номера на автомобилите собственост на РЦТХ- Плевен и да позволяват закупуването на договорените количества горива от всеки приносител на картата, но само по отношение на автомобила, на чийто регистрационен номер е издадена.

7. Към фактурата Изпълнителят трябва да предоставя обобщена справка относно: датата на закупуването на горивото, вид, количество и единична цена на горивото, регистрационен номер на автомобила, съответно № на картата и данни за клиента.

Изпращането на фактурите и справките се осъществява с разпечатка в писмен и електронен вид.

8. Горивото трябва да отговаря на изискванията на Наредба за изискванията за качеството на течните горива, условията, реда и начина за техния контрол.

8.1.Начин за установяване количеството на горивата: Извършва се в момента на зареждане на автомобила според измервателно устройство и показанията на бензиноколонката;

8.2. Рекламации и начин на тяхното уреждане:

- Рекламации относно количеството и видими недостатъци – в момента на доставката;

- Рекламации за несъответствие в качеството се правят в срок до три дни след доставката.

Несъответствието в качеството се установява с акт, издаден от оправомощена контролна организация. Възложителят има право да изисква лабораторни анализи за съответствие на показателите на получаваното гориво и това, посочено в сертификата за качество.

При установяване на несъответствие на показателите за качество, Изпълнителят е длъжен да достави за негова сметка същото количество и вид гориво, отговарящо на сертификата за качество, в едноседмичен срок от установяването на несъответствието;

Възложителят си запазва правото да сключи договор с лицензирана лаборатория за проверка на качеството на доставените горива в случай на спор.

9. Изпълнителят е длъжен да предостави на Възложителя при поискване документ за качеството на доставката-сертификат или декларация за съответствие на качеството на течните горива съгласно Наредбата за изискванията за качеството на течните горива, условията, реда и начина за техния контрол. 

ІІ. ИЗИСКВАНИЯ КЪМ УЧАСТНИЦИТЕ

1. Изпълнителят да включва в дневника на покупките само тези моторни превозни средства с регистрационни номера и водачите им, имащи право да извършват покупки на стоките, предмет на договора, включени в списък на оторизираните МПС/лица, предварително предоставен от Възложителя. За срока на договора Възложителят си запазва правото да прави промени в предоставения списък.

2. Изпълнителят да предостави на Възложителя заявения брой карти, за което страните подписват приемно–предавателен протокол. За срока на договора Възложителят си запазва правото да прави промени в списъка на издадените карти, както и да подменя безплатно загубени магнитни карти. С оглед изпълнение на задълженията на Изпълнителя, Възложителят предоставя пред Изпълнителя заявление за придобиване правото на ползване на карти (по формата на Изпълнителя), към което се прилага списък на регистрационните номера на автомобилите, собственост на Възложителя.

3. Изпълнителя да блокира издадените карти в следните случаи:

3.1. При прекратяване действието на договора, независимо от основанието за прекратяване;

3.2. При получаване от Възложителя на известие, че издадена карта е открадната и/или загубена и/или повредена:

3.3. При три пъти въвеждане на грешен ПИН код.

4. В случаите по чл. 3.2. и 3.3. Възложителят може да иска издаването на нова карта.

5. Възложителят да прави рекламации в момента на зареждането при количествени и видими недостатъци.

6. При възникнали аварии по автомобилите, в резултат на зареждане с некачествено гориво, доказано по съответния ред, да се съставя констативен протокол, подписан от двете страни. Разходите за ремонта са за сметка на Изпълнителя.
Изготвил: …………….

